**מסכת תענית פרק ב**

**\***סדר תעניות כיצד ?

**דף ט"ו ,א משנה**

* מוציאין את התיבה לרחובה של עיר
* ונותנין אפר מקלה
	+ על גבי התיבה
	+ ובראש הנשיא
	+ ובראש אב בית דין
	+ וכל אחד ואחד נותן בראשו
* הזקן שבהן אומר לפניהן דברי כבושין

אחינו לא נאמר באנשי נינוה וירא אלהים את שקם ואת תעניתם

אלא (יונה ב) ☜ וירא האלהים את מעשיהם כי שבו מדרכם הרעה.

ובקבלה הוא אומר (יואל ב)☜ **וְקִרְעוּ לְבַבְכֶם וְאַל-בִּגְדֵיכֶם**, וְשׁוּבוּ אֶל-יְהוָה אֱלֹהֵיכֶם

* עמדו בתפלה מורידין לפני התיבה
	+ זקן ורגיל
	+ ויש לו בנים
	+ וביתו ריקם (ריקן מעבירות , עני)

 כדי שיהא לבו שלם בתפלה ואומר לפניהן עשרים וארבע ברכות

 י"ח שבכל יום ומוסיף עליהן עוד שש ואלו הן

* + זכרונות
	+ ושופרות
	+ (תהילים קכ) ☜ אל ה' בצרתה לי קראתי ויענני
	+ (תהילים קכא) ☜ אשא עיני אל ההרים וגו'
	+ (תהילים קל) ☜ ממעמקים קראתיך ה'
	+ (תהילים קב) ☜ תפלה לעני כי יעטוף

ר' יהודה אומר לא היה צריך לומר זכרונות ושופרות אלא אומר תחתיהן

 (מלכים א ח) ☜ רעב כי יהיה בארץ דבר כי יהיה

 (ירמיהו יד) ☜ אשר היה דבר ה' אל ירמיהו על דברי הבצרות

ואומר חותמיהן

* + על הראשונה הוא אומר

מי שענה את **אברהם בהר המוריה** הוא יענה אתכם וישמע בקול צעקתכם היום הזה

ברוך אתה ה' גואל ישראל

* + על השניה הוא אומר

מי שענה את **אבותינו על ים סוף** הוא יענה אתכם וישמע קול צעקתכם היום הזה

ברוך אתה ה' זוכר הנשכחות

* + על השלישית הוא אומר

מי שענה את **יהושע בגלגל** הוא יענה אתכם וישמע בקול צעקתכם היום הזה

ברוך אתה ה' שומע תרועה

* + על הרביעית הוא אומר

מי שענה את **שמואל במצפה** הוא יענה אתכם וישמע בקול צעקתכם היום הזה

ברוך אתה ה' שומע צעקה

* + על החמישית הוא אומר

מי שענה את **אליהו בהר הכרמל** הוא יענה אתכם וישמע בקול צעקתכם היום הזה

ברוך אתה ה' שומע תפלה

* + על הששית הוא אומר

מי שענה את **יונה ממעי הדגה** הוא יענה אתכם וישמע בקול צעקתכם היום הזה

ברוך אתה ה' העונה בעת צרה

* + על השביעית הוא אומר

 מי שענה את **דוד ואת שלמה בנו בירושלים** הוא יענה אתכם וישמע בקול צעקתכם היום הזה

 ברוך אתה ה' המרחם על הארץ:

מעשה  \* בימי רבי חלפתא ור' חנניא בן תרדיון שעבר אחד לפני התיבה וגמר את הברכה כולה ולא ענו אחריו אמן ,

**דף ט"ו ,ב משנה**

תקעו הכהנים ותקעו מי שענה את אברהם אבינו בהר המוריה הוא יענה אתכם

וישמע בקול צעקתכם היום הזה.

הריעו בני אהרן הריעו מי שענה את אבותינו על ים סוף הוא יענה אתכם

וישמע בקול צעקתכם היום הזה

וכשבא דבר אצל חכמים אמרו לא היינו נוהגין כן אלא בשער מזרח ובהר הבית.

* שלש תעניות הראשונות
	+ אנשי משמר מתענין ולא משלימין
	+ ואנשי בית אב לא היו מתענין כלל
* שלש שניות
	+ אנשי משמר מתענין ומשלימין
	+ ואנשי בית אב מתענין ולא משלימין
* שבע אחרונות
	+ אלו ואלו מתענין ומשלימין **דברי רבי יהושע**

 **וחכמים אומרים**

* שלש תעניות הראשונות
	+ אלו ואלו לא היו מתענין כלל
* שלש שניות
	+ אנשי משמר מתענין ולא משלימין
	+ ואנשי בית אב לא היו מתענין כלל
* שבע אחרונות
	+ אנשי משמר מתענין ומשלימין
	+ ואנשי בית אב מתענין ולא משלימין

**אנשי משמר** - מותרין לשתות יין בלילות אבל לא בימים **ואנשי בית אב** - לא ביום ולא בלילה

**אנשי משמר ואנשי מעמד** אסורין מלספר ומלכבס ובחמישי מותרין מפני כבוד השבת.

כל הכתוב במגילת תענית

* דלא למספד
	+ לפניו אסור לאחריו מותר.**(ת"ק)**
	+ **רבי יוסי** אומר לפניו ולאחריו אסור
* דלא להתענאה
	+ לפניו ולאחריו מותר **(ת"ק)**
	+ **ר' יוסי** אומר לפניו אסור לאחריו מותר

אין גוזרין תענית על הצבור בתחילה בחמישי שלא להפקיע השערים ,

אלא שלש תעניות הראשונות שני וחמישי ושני ושלש שניות חמישי שני וחמישי

**ר' יוסי** אומר כשם שאין הראשונות בחמישי כך לא שניות ולא אחרונות

אין גוזרין תענית על הצבור בראשי חדשים בחנוכה ובפורים.

ואם התחילו אין מפסיקין **דברי רבן גמליאל**

**אמר רבי מאיר** אף על פי שאמר רבן גמליאל אין מפסיקין מודה היה שאין משלימין

וכן תשעה באב שחל להיות בערב שבת:

\*סדר תעניות כיצד מוציאין את התיבה כו' ואפילו בקמייתא ?

**דף ט"ו ,ב גמרא**

🕮 ורמינהו

**שלש תעניות ראשונות ושניות - נכנסים לבית הכנסת ומתפללין כדרך שמתפללין כל השנה כולה**

**ובשבע אחרונות - מוציאין את התיבה לרחובה של עיר , ונותנין אפר על גבי התיבה ובראש הנשיא ובראש אב בית דין וכל אחד ואחד נוטל ונותן בראשו רבי נתן אומר אפר מקלה הן מביאין**

**אמר רב פפא** כי תנן נמי מתניתין אשבע אחרונות תנן:

**ובראש הנשיא:**

והדר תני כל אחד ואחד <נוטל ונותן> [נותן] בראשו. איני ?

 🕮**<והתנן> [והתניא] רבי אומר בגדולה מתחילין מן הגדול ובקללה מתחילין מן הקטן**

* **בגדולה מתחילין מן הגדול** ☜ **שנאמר (ויקרא י) וַיֹּאמֶר מֹשֶׁה אֶל-אַהֲרֹן וּלְאֶלְעָזָר וּלְאִיתָמָר**

**ובקללה מתחילין מן הקטן <דאמר מר> בתחלה נתקלל נחש ואחר כך נתקללה חוה ואח"כ נתקלל אדם**

הא חשיבותא לדידהו דאמרי להו אתון חשיביתו למיבעי עלן רחמי אכ"ע:

**<כל אחד ואחד <נוטל ונותן> [נותן] בראשו**:

**אמר רב אדא**> וכל אחד ואחד <נוטל ונותן> [נותן] בראשו. נשיא ואב בית דין נמי נשקלו אינהו ונינחו בראשייהו ?

מאי שנא דשקיל איניש אחרינא ומנח להו ?

אמר רבי אבא דמן קסרי אינו דומה מתבייש מעצמו \* למתבייש מאחרים

**דף טז,א גמרא**

והיכא מנח להו ?

**אמר רבי יצחק** במקום תפילין שנאמר (ישעיהו סא) ☜ **לָשׂוּם לַאֲבֵלֵי צִיּוֹן, לָתֵת לָהֶם פְּאֵר תַּחַת אֵפֶר**:

1רחוב 2תיבה 3ושקים 4אפר 5אפר 6קבורה 7ומוריה סימן:

**1למה יוצאין לרחוב** ?

* **ר' חייא בר אבא אמר** לומר זעקנו בצנעא ולא נענינו נבזה עצמנו בפרהסיא
* **ריש לקיש אמר** גלינו גלותינו מכפרת עלינו

מאי בינייהו ? איכא בינייהו דגלי מבי כנישתא לבי כנישתא.

**2ולמה מוציאין את התיבה לרחובה של עיר**

**אמר ר' יהושע בן לוי** לומר כלי צנוע היה לנו ונתבזה בעוונינו

**3ולמה מתכסין בשקים** ?

**אמר ר' חייא בר אבא** לומר הרי אנו חשובין כבהמה

**4ולמה נותנין אפר מקלה על גבי תיבה** ?

* **אמר רבי יהודה בן פזי** כלומר (תהילים צא) ☜ עמו אנכי בצרה
* **ריש לקיש אמר** (ישעיהו סג) ☜ בכל צרתם לו צר

**אמר ר' זירא** מריש כי הוה חזינא להו לרבנן דיהבי אפר מקלה על גבי תיבה מזדעזע לי כוליה גופאי

**5ולמה נותנין אפר בראש כל אחד ואחד**

פליגי בה **ר' לוי בר חמא ור' חנינא**

* חד אמר הרי אנו חשובין לפניך כאפר
* וחד אמר כדי שיזכור לנו אפרו של יצחק

מאי בינייהו ? איכא בינייהו עפר סתם

**6למה יוצאין לבית הקברות**

פליגי בה **ר' לוי בר חמא ור' חנינא**

* חד אמר הרי אנו חשובין לפניך כמתים
* וחד אמר כדי שיבקשו עלינו מתים רחמים

מאי בינייהו ? איכא בינייהו קברי <עכו"ם> {גוים}

**7מאי הר המוריה** ? פליגי בה **ר' לוי בר חמא ור' חנינא**

* חד אמר הר שיצא ממנו הוראה לישראל
* וחד אמר הר שיצא ממנו מורא לאומות העולם:

**הזקן שבהן אומר לפניהן דברי כבושין:**

🕮 **ת"ר אם יש זקן אומר זקן , ואם לאו אומר חכם , ואם לאו אומר אדם של צורה**

אטו זקן דקאמרי אף על גב דלאו חכם הוא ?

**אמר אביי** הכי קאמר אם יש זקן והוא חכם אומר זקן והוא חכם , ואם לאו אומר חכם ,ואם לאו אומר אדם של צורה.

**אחינו לא שק ותענית גורמים אלא תשובה ומעשים טובים גורמים , שכן מצינו באנשי נינוה שלא נאמר בהם וירא האלהים את שקם ואת תעניתם** אלא (יונה ג) ☜ **וַיַּרְא הָאֱלֹהִים אֶת-מַעֲשֵׂיהֶם, כִּי-שָׁבוּ מִדַּרְכָּם הָרָעָה.**

 ☜(יונה ג) **וְיִתְכַּסּוּ שַׂקִּים, הָאָדָם וְהַבְּהֵמָה**

מאי הוו עבדי ?

אסרא ( קשרו )הבהמות לחוד ואת הוולדות לחוד.

אמרו לפניו רבונו של עולם אם אין אתה מרחם עלינו אין אנו מרחמים על אלו

☜ (יונה ג) **וְיִקְרְאוּ אֶל-אֱלֹהִים, בְּחָזְקָה**.

מאי אמור ? **אמרו לפניו רבונו של עולם עלוב ושאינו עלוב צדיק ורשע מי נדחה מפני מי**

☜ (יונה ג) **וְיָשֻׁבוּ, אִישׁ מִדַּרְכּוֹ הָרָעָה, וּמִן-הֶחָמָס, אֲשֶׁר בְּכַפֵּיהֶם**.

מאי ומן החמס אשר בכפיהם ?

**אמר שמואל אפילו גזל מריש (קורה) ובנאו בבירה (במגדל) מקעקע כל הבירה כולה ומחזיר מריש לבעליו**

אמר רב אדא בר אהבה אדם שיש בידו עבירה ומתודה ואינו חוזר בה למה הוא דומה ? לאדם שתופס שרץ בידו שאפי' טובל בכל מימות שבעולם לא עלתה לו טבילה. זרקו מידו כיון שטבל בארבעים סאה מיד עלתה לו טבילה.

☜ שנאמר (משלי כח) **וּמוֹדֶה וְעֹזֵב יְרֻחָם**

☜ואומר (איכה ג) **נִשָּׂא לְבָבֵנוּ אֶל כַּפָּיִם, אֶל-אֵל בַּשָּׁמָיִם**.

**עמדו בתפלה מורידין לפני התיבה זקן כו'**:

🕮 **תנו רבנן עמדו בתפלה אע"פ שיש שם זקן וחכם אין מורידין לפני התיבה אלא אדם הרגיל**

 **<איזהו רגיל>**

 **ר' יהודה אומר מטופל ואין לו , ויש לו יגיעה בשדה , וביתו ריקם , ופרקו נאה ,ושפל ברך , ומרוצה לעם , ויש לו נעימה**

 **וקולו ערב , ובקי לקרות בתורה ובנביאים ובכתובים , ולשנות במדרש בהלכות ובאגדות , ובקי בכל הברכות כולן**

ויהבו ביה רבנן עינייהו בר' יצחק בר אמי

\* היינו מטופל ואין לו , היינו ביתו ריקם .

**דף טז,ב גמרא**

**אמר רב חסדא** זהו שביתו ריקם מן העבירה:

**ופרקו נאה:**

**אמר אביי** זה שלא יצא <לו> [עליו] שם רע בילדותו.

☜ (ירמיהו יב) **הָיְתָה-לִּי נַחֲלָתִי, כְּאַרְיֵה בַיָּעַר; נָתְנָה עָלַי בְּקוֹלָהּ, עַל-כֵּן שְׂנֵאתִיהָ.**

מאי נתנה עלי בקולה ?

**אמר מר זוטרא בר טוביה אמר רב ואמרי לה אמר רבי חמא אמר רבי אלעזר** זה שליח צבור <היורד לפני התיבה שאינו הגון> [שאינו הגון היורד לפני התיבה]:

**ואומר לפניהם עשרים וארבע ברכות שמונה עשרה שבכל יום ומוסיף עליהן עוד שש**:

הני שש שבע הוויין ?

🕮 **כדתנן על השביעית הוא אומר ברוך מרחם על הארץ**

**אמר רב נחמן בר יצחק** מאי שביעית ? שביעית לארוכה.

🕮 **כדתניא בגואל ישראל מאריך. ובחותמה הוא אומר מי שענה את אברהם בהר המוריה הוא יענה אתכם וישמע בקול צעקתכם היום הזה , ברוך גואל ישראל. והן עונין אחריו אמן.**

**וחזן הכנסת אומר להם: תקעו בני אהרן תקעו.**

**וחוזר ואומר מי שענה את אבותינו על ים סוף הוא יענה אתכם וישמע בקול צעקתכם היום הזה , ברוך זוכר הנשכחות.**

**והן עונין אחריו אמן**

**וחזן הכנסת אומר להם: הריעו בני אהרן הריעו.**

**וכן בכל ברכה וברכה באחת אומר תקעו ובאחת אומר הריעו:**

**במה דברים אמורים בגבולין אבל במקדש אינו כן לפי שאין עונין אמן במקדש.**

**ומנין שאין עונין אמן במקדש ?**

☜ **שנאמר (נחמיה ט) קוּמוּ בָּרְכוּ אֶת-יְהוָה אֱלֹהֵיכֶם, מִן-הָעוֹלָם עַד-הָעוֹלָם , וִיבָרְכוּ שֵׁם כְּבֹדֶךָ, וּמְרוֹמַם עַל-כָּל-בְּרָכָה וּתְהִלָּה.**

**יכול על כל ברכות כולן לא תהא אלא תהלה אחת ? ת"ל ומרומם על כל ברכה ותהלה על כל ברכה תן לו תהלה.**

**ואלא במקדש מהו אומר ברוך ה' אלהים אלהי ישראל מן העולם ועד העולם ברוך גואל ישראל**

**והן עונין אחריו ברוך שם כבוד מלכותו לעולם ועד**

**וחזן הכנסת אומר להם תקעו הכהנים בני אהרון תקעו , וחוזר ואומר מי שענה את אברהם בהר המוריה הוא יענה אתכם וישמע בקול צעקתכם היום הזה ברוך ה' אלהי ישראל זוכר הנשכחות.**

**והם עונים אחריו בשכמל"ו.**

**וחזן הכנסת אומר להם הריעו הכהנים בני אהרן הריעו וכו'**

**וכן בכל ברכה וברכה, באחת אומר- תקעו ובאחת אומר הריעו עד שגומר את כולן.**

 **וכך הנהיג ר' חלפתא בצפורי ור' חנניה בן תרדיון בסיכני**

**וכשבא דבר לפני חכמים אמרו לא היו נוהגין כן אלא בשערי מזרח ובהר הבית**

ואית דאמרי

🕮 **כדתניא אומר לפניהן עשרים וארבע ברכות. שמונה עשרה שבכל יום , ומוסיף עליהן עוד שש ואותן שש היכן אומרן בין גואל לרופא חולי ומאריך בגאולה והן עונין אחריו אמן על כל ברכה וברכה.**

**וכך היו נוהגין בגבולין אבל במקדש היו אומרים ברוך ה' אלהי ישראל מן העולם ועד העולם ברוך גואל ישראל.**

**ולא היו עונין אחריו אמן. וכל כך למה לפי שאין עונין אמן במקדש.**

**ומנין שאין עונין אמן במקדש** ☜ **שנאמר קוּמוּ בָּרְכוּ אֶת-יְהוָה אֱלֹהֵיכֶם, מִן-הָעוֹלָם עַד-הָעוֹלָם , וִיבָרְכוּ שֵׁם כְּבֹדֶךָ, וּמְרוֹמַם עַל-כָּל-בְּרָכָה וּתְהִלָּה. על כל ברכה וברכה תן לו תהלה**:

🕮 **תנו רבנן**

**על הראשונות הוא אומר ברוך ה' אלהי ישראל מן העולם ועד העולם , ברוך גואל ישראל.**

**והן עונין אחריו ברוך שם כבוד מלכותו לעולם ועד.**

**וחזן הכנסת אומר תקעו כהנים תקעו ,**

**וחוזר ואומר מי שענה את אברהם בהר המוריה הוא יענה אתכם וישמע בקול צעקתכם היום הזה**

**<והן תוקעין ומריעין ותוקעין> .**

**ועל השניה הוא אומר ברוך ה' אלהי ישראל מן העולם ועד העולם , ברוך זוכר הנשכחות**

**והן עונין אחריו ברוך שם כבוד מלכותו לעולם ועד.**

**וחזן הכנסת אומר הריעו בני אהרן הריעו**

**ואומר מי שענה את אבותינו על ים סוף הוא יענה אתכם וישמע בקול צעקתכם היום הזה.**

**והם מריעין ותוקעין ומריעין.**

**וכן בכל ברכה וברכה , באחת אומר - תקעו , ובאחת אומר - הריעו עד שיגמור את הברכות כולן.**

**וכך הנהיג ר' חלפתא בציפורי ור' חנניה בן תרדיון בסיכני**

**וכשבא דבר אצל חכמים אמרו לא היו נוהגין כן אלא בשערי מזרח ובהר הבית:**

**ר' יהודה אומר לא היה צריך לומר זכרונות כו'**:

**א"ר אדא** דמן יפו מאי טעמא דר' יהודה? לפי שאין אומרים זכרונות ושופרות \*אלא בראש השנה וביובלות ובשעת מלחמה:

**דף יז,א גמרא ט"ו ,א משנה**

**על הראשונה הוא אומר מי שענה את אברהם כו'**:

🕮 **תנא יש מחליפין צעקה לאליהו ותפלה לשמואל**

בשלמא גבי שמואל כתיב ביה תפלה וכתיב ביה צעקה. אלא גבי אליהו תפלה כתיב צעקה לא כתיב ?

☜ (מלכים א יח) ענני ה' ענני לשון צעקה היא:

**על הששית הוא אומר מי שענה את יונה כו' על השביעית הוא אומר מי שענה את דוד כו'**:

מכדי יונה בתר דוד ושלמה הוה , מאי טעמא מקדים ליה ברישא ?

משום דבעי למיחתם מרחם על הארץ

🕮 **תנא משום סומכוס אמרו ברוך משפיל הרמים:**

**שלש תעניות הראשונות אנשי משמר מתענין ולא משלימין כו'**:

🕮 **תנו רבנן**

* **מפני מה אמרו אנשי משמר מותרין לשתות יין בלילות אבל לא בימים ?**

**שמא תכבד העבודה על אנשי בית אב ויבואו ויסייעו להם.**

* **מפני מה אמרו אנשי בית אב לא ביום ולא בלילה מפני שהן עסוקין תמיד בעבודה.**

**מכאן אמרו כל כהן**

* **שמכיר משמרתו ומשמרת בית אב שלו ויודע שבתי אבותיו קבועין שם**

**אסור לשתות יין כל אותו היום**

* **במכיר משמרתו ואין מכיר משמרת בית אב שלו ויודע שבתי אבותיו קבועין שם**

**אסור לשתות יין כל אותה שבת**

* **אינו מכיר משמרתו ומשמרת בית אב שלו ויודע שבתי אבותיו קבועין שם**

**אסור לשתות יין כל השנה.**

**רבי אומר אומר אני אסור לשתות יין לעולם אבל מה אעשה שתקנתו קלקלתו**

**אמר אביי כמאן שתו האידנא כהני חמרא , כרבי:**

**אנשי משמר ואנשי מעמד אסורים לספר ולכבס ובחמישי מותרין מפני כבוד השבת:**

מאי טעמא ? **אמר רבה בר בר חנה אמר ר' יוחנן** כדי שלא יכנסו למשמרתם כשהן מנוולין

🕮 **ת"ר מלך מסתפר בכל יום , כהן גדול מערב שבת לערב שבת , כהן הדיוט אחת לשלשים יום.**

**מלך מסתפר בכל יום** - מ"ט **אמר רבי אבא בר זבדא** אמר קרא (ישעיהו לג) מלך ביפיו תחזינה עיניך

**כהן גדול מע"ש לערב שבת** - מ"ט **אמר רב שמואל בר יצחק** הואיל ומשמרות מתחדשות

**כהן הדיוט אחת לשלשים יום** - מנלן אתיא פרע פרע מנזיר

☜ כתיב הכא (יחזקאל מד) **וְרֹאשָׁם לֹא יְגַלֵּחוּ, וּפֶרַע לֹא יְשַׁלֵּחוּ**

☜ וכתיב התם (במדבר ו) **קָדֹשׁ יִהְיֶה גַּדֵּל פֶּרַע, שְׂעַר רֹאשׁוֹ**

מה להלן שלשים אף כאן שלשים.

ונזיר גופיה מנלן ? **אמר רב מתנה סתם נזירות שלשים יום.**

מנלן ? אמר קרא יהיה בגימטריא תלתין הוי.

א"ל רב פפא לאביי ודילמא ה"ק רחמנא לא לירבו כלל ?

אמר ליה אי הוה כתב לא ישלחו פרע כדקאמרת. השתא דכתיב **וּפֶרַע לֹא יְשַׁלֵּחוּ** , פרע ליהוי , שלוחי הוא דלא לישלחו.

אי הכי אפילו האידנא נמי ?

דומיא דשתויי יין מה שתויי יין בזמן ביאה הוא דאסור שלא בזמן ביאה שרי אף הכא נמי.

🕮 **והתניא רבי אומר אומר אני כהנים אסורין לשתות יין לעולם אבל מה אעשה שתקנתו קלקלתו**

**דף יז,ב גמרא ט"ו ,א משנה**

ואמר אביי כמאן שתו האידנא כהני חמרא  \*כרבי מכלל דרבנן אסרי ?

מ"ט מהרה יבנה בית המקדש ובעינן כהן הראוי לעבודה וליכא , הכא אפשר דמספר ועייל.

אי הכי שתוי יין נמי אפשר דגני פורתא ועייל (לישון מעט ולהכנס לעבודה בבית המקדש) כדרמי בר אבא

* **דאמר רמי בר אבא דרך מיל ושינה כל שהוא מפיגין את היין**

לאו מי איתמר עלה **אמר רב נחמן אמר רבה בר אבוה** לא שנו אלא כששתה שיעור רביעית , אבל שתה יותר מרביעית כל שכן שדרך מטרידתו ושינה משכרתו.

* **רב אשי אמר** **שתויי יין** - דמחלי עבודה (פוסלים עבודתם) גזרו בהו רבנן , **פרועי ראש** - דלא מחלי עבודה לא גזרו בהו רבנן

🕮 **מיתיבי ואלו שהן במיתה שתויי יין ופרועי ראש**

בשלמא שתויי יין בהדיא כתיב בהו (ויקרא י) יין ושכר אל תשת.

אלא פרועי ראש מנלן ? ☜ דכתיב (יחזקאל מד) **וְרֹאשָׁם לֹא יְגַלֵּחוּ, וּפֶרַע לֹא יְשַׁלֵּחוּ**

 ☜ וכתיב בתריה **ְיַיִן לֹא-יִשְׁתּוּ, כָּל-כֹּהֵן, בְּבוֹאָם, אֶל-הֶחָצֵר הַפְּנִימִית**

ואיתקוש. פרועי ראש לשתויי יין מה שתויי יין במיתה אף פרועי ראש במיתה.

ומינה (מהיקש זה יש גם ללמוד) אי מה שתויי יין דמחלי עבודה אף פרועי ראש דמחלי עבודה.

<לא כי איתקוש למיתה הוא דאיתקוש אבל לאחולי עבודה לא איתקוש>

א"ל **רבינא לרב אשי** הא מקמי דאתא יחזקאל מאן אמרה ?

א"ל וליטעמיך הא דאמר **רב חסדא** דבר זה מתורת משה לא למדנו ומדברי קבלה למדנו

☜ (יחזקאל מד) כָּל-בֶּן-נֵכָר עֶרֶל לֵב וְעֶרֶל בָּשָׂר, לֹא יָבוֹא אֶל-מִקְדָּשִׁי <לשרתני>.

הא מקמי דאתא יחזקאל מאן אמרה אלא גמרא גמיר לה, ואתא יחזקאל ואסמכה אקרא

הכא נמי גמרא גמיר לה ואתא יחזקאל ואסמכה אקרא

<כי גמירי הלכה למיתה לאחולי עבודה לא גמירי>:

**כל הכתוב במגילת תענית דלא למיספד לפניו אסור לאחריו מותר:**

🕮 **תנו רבנן אלין יומיא דלא להתענאה בהון , ומקצתהון דלא למיספד בהון**

 **מריש ירחא דניסן ועד תמניא ביה איתוקם תמידא דלא למיספד בהון**

 **(ניצחו החכמים את הצדוקים שקרבן התמיד הינו קרבן ציבור ולא יחיד)**

 **מתמניא ביה עד סוף מועדא איתותב חגא דשבועיא דלא למיספד בהון**

 **( ממחרת השבת - ניצחו החכמים את הבייתוסים בקביעת יום חג השבועות שהינו חמישים יום מיום טוב ראשון של פסח והבייתוסים טענו ממוצאי שבת)**

**אמר מר** **מריש ירחא דניסן עד תמניא ביה איתוקם תמידא דלא למיספד**.

למה לי מריש ירחא , לימא מתרי בניסן ור"ח גופיה יו"ט הוא ואסור.

**אמר רב** לא נצרכה אלא לאסור יום שלפניו.

ושלפניו נמי תיפוק ליה דהוה ליה יום שלפני ראש חדש.

ר"ח דאורייתא הוא ודאוריית' לא בעי חיזוק.

🕮 **דתניא הימים האלה הכתובין במגילת תענית לפניהם ולאחריהם אסורין.**

 **שבתות וימים טובים הן – אסורין. לפניהן ולאחריהן - מותרין.**

 **ומה הפרש בין זה לזה**

 **הללו** דברי תורה , ודברי תורה אין צריכין חיזוק.

 הללו דברי סופרים , ודברי סופרים צריכין חיזוק.

**אמר מר** **מתמניא ביה עד סוף מועדא איתותב חגא דשבועיא דלא למיספד**.

למה לי עד סוף מועד , לימא עד המועד , ומועד גופיה יום טוב הוא ואסור.

**אמר רב פפא** כדאמר רב לא נצרכא \*אלא לאסור יום שלפניו

**דף יח,א גמרא ט"ו ,א משנה**

הכי נמי לא נצרכה אלא לאסור יום שלאחריו.

כמאן כרבי יוסי דאמר בין לפניו בין לאחריו אסור.

אי הכי בעשרים ותשעה נמי מאי איריא דהוי יומא דמקמי יומא דמיתוקם תמידא

תיפוק ליה דה"ל יומא דבתר עשרין ותמניא ביה

🕮 **דתניא בעשרים ותמני' ביה אתת בשורתא טבתא ליהודאי דלא יעידון (להבטל) מן אורייתא**

 **שפעם אחת <נגזרה גזירה> {גזרה מלכות הרשעה שמד} על ישראל שלא יעסקו בתורה , ושלא ימולו את בניהם ,**

 **ושיחללו שבתות. מה עשה יהודה בן שמוע וחביריו , הלכו ונטלו עצה ממטרוניתא אחת שכל גדולי רומי מצויין אצלה.**

 **אמרה להם עמדו והפגינו בלילה. הלכו והפגינו בלילה , אמרו אי שמים ! לא אחים אנחנו , לא בני אב אחד אנחנו , לא**

 **בני אם אחת אנחנו. מה נשתנינו מכל אומה ולשון , שאתם גוזרין עלינו גזירות רעות.**

 **ובטלום ואותו היום עשאוהו יו"ט**

* **אמר אביי** לא נצרכה אלא לחדש מעובר
* **רב אשי אמר** אפילו תימא לחדש חסר. כל שלאחריו בתענית אסור , בהספד מותר. וזה הואיל ומוטל בין שני ימים טובים עשאוהו כיו"ט עצמו ואפילו בהספד נמי אסור.

**אמר מר מתמניא ביה ועד סוף מועדא איתותב חגא דשבועיא דלא למיספד**

למה לי למימר מתמניא ביה , לימא מתשעה ביה , ותמניא גופיה אסור דה"ל יומא דאיתוקם ביה תמידא.

כיון דאילו מקלע <ליה> מילתא ובטליניה לשבעה , תמניא גופיה אסור דה"ל יומא קמא דאיתותב ביה חגא דשבועיא

השתא דאתית להכי. עשרים ותשעה נמי כיון דאילו מיקלע מילתא ובטליניה לעשרים ותמניא , עשרין ותשעה גופיה אסור דה"ל יומא דמקמי יומא דאיתוקם תמידא.

 🕮איתמר **ר' חייא בר אסי אמר רב הלכה כר' יוסי ושמואל אמר הלכה כר' מאיר**

ומי אמר שמואל הכי ?

🕮 **והתניא רשב"ג אומר ומה תלמוד לומר בהון בהון שתי פעמים לומר לך , שהן - אסורין. לפניהן ולאחריהן - מותרין.**

**ואמר שמואל** הלכה כרבן שמעון בן גמליאל.

מעיקרא סבר כיון דליכא תנא דמיקל כרבי מאיר אמר הלכה כרבי מאיר.

כיון דשמעיה לרבן שמעון דמיקל טפי אמר הלכה כרבן שמעון בן גמליאל

**וכן אמר באלי אמר רבי חייא בר אבא** **א"ר יוחנן** הלכה כרבי יוסי

א"ל רבי חייא לבאלי אסברא לך כי אמר ר' יוחנן הלכה כרבי יוסי אדלא להתענאה.

(ר' יוחנן פסק **בתענית** - כר' יוסי לפניו אסור, לאחריו מותר  **בהספד** - כרבנן לפניו אסור לאחריו מותר )

ומי אמר רבי יוחנן הכי והאמר ר' יוחנן הלכה כסתם משנה

🕮 **ותנן אע"פ שאמרו מקדימין ולא מאחרין \* מותרין בהספד ותענית.**

**דף יח,ב גמרא ט"ו ,א משנה**

אימת ? אילימא בני חמיסר וקא קרו ליה בארביסר.

ומי שרי והכתיב במגילת תענית **יום ארבעה עשר בו ויום חמשה עשר בו יומי פוריא אינון דלא למיספד בהון**

ואמר רבא לא נצרכא אלא לאסור את של זה בזה ואת של זה בזה.

ואלא בני ארביסר וקא קרי ליה בתליסר. יום ניקנור הוא (ואסור להתענות בו כדין מועד שאסור להתענות בו)

ואלא בני ארביסר וקא קרי ליה בתריסר. יום טוריינוס הוא. (ואסור להתענות בו כדין מועד שאסור להתענות בו)

אלא לאו דקא קרו ליה בחדיסר וקתני מותר בהספד ובתענית.

(מדובר ביום אחד עשר ומותר להספיד בו וזה קשה הרי זה יום לפני יום טוריינוס)

לא בני ארבעה עשר וקא קרו ליה בתריסר , ודקאמרת יום טריינוס הוא

יום טריינוס גופיה בטולי בטלוהו הואיל ונהרגו בו שמעיה ואחיה אחיו.

כי הא דרב נחמן גזר תעניתא בתריסר אמרו ליה רבנן יום טוריינוס הוא ?

אמר להו: יום טוריינוס גופיה בטולי בטלוהו הואיל ונהרגו בו שמעיה ואחיה אחיו.

ותיפוק ליה דהוה ליה יום שלפני ניקנור ? אמר רב אשי השתא איהו גופיה בטלוהו משום יום ניקנור ניקום ונגזר

מאי ניקנור ומאי טוריינוס ?

🕮 **דתניא ניקנור אחד מאפרכי יוונים היה ובכל יום ויום היה מניף ידו על יהודה וירושלים ואומר אימתי תפול בידי**

 **וארמסנה , וכשגברה מלכות בית חשמונאי ונצחום , קצצו בהונות ידיו ורגליו ותלאום בשערי ירושלים.**

 **ואמרו פה שהיה מדבר בגאוה וידים שהיו מניפות על ירושלים תעשה בהם נקמה.**

 **מאי טוריינוס ? אמרו כשבקש טוריינוס להרוג את לולינוס ופפוס אחיו בלודקיא**

 **אמר להם: אם מעמו של חנניה מישאל ועזריה אתם יבא אלהיכם ויציל אתכם מידי ,**

 **כדרך שהציל את חנניה מישאל ועזריה מיד נבוכדנצר.**

 **אמרו לו : חנניה מישאל ועזריה צדיקים גמורין היו וראויין היו ליעשות להם נס , ונבוכדנצר מלך הגון היה וראוי ליעשות**

 **נס על ידו , ואותו רשע הדיוט הוא ואינו ראוי ליעשות נס על ידו , ואנו נתחייבנו כליה למקום ואם אין אתה הורגנו**

 **הרבה הורגים יש לו למקום והרבה דובין ואריות יש לו למקום בעולמו שפוגעין בנו והורגין אותנו , אלא לא מסרנו**

 **הקדוש ברוך הוא בידך אלא שעתיד ליפרע דמינו מידך. אעפ"כ הרגן מיד.**

 **אמרו לא זזו משם עד שבאו דיופלי (שני שרים)מרומי ופצעו את מוחו בגיזרין**:

**אין גוזרין תענית על הצבור בתחלה בחמישי כו' אין גוזרין תענית בראשי חדשים כו':**

וכמה הויא התחלה ?

* **רב אחא** אמר שלש
* **רבי אסי** אמר אחת
* **אמר רב יהודה אמר רב** זו דברי רבי מאיר שאמר משום רבן <שמעון בן> גמליאל

אבל חכמים אומרים מתענה ומשלים.

דרש מר זוטרא משמיה דרב הונא הלכה מתענה ומשלים: